ལྷོ་དར་གནས་བརྟན་སྡེ་པ་ནི་དེང་སྐབས་སི་རི་ལན་ཀ་དང་།འབར་མ།ཐེ་ལན་ཀྲེ།ཀམ་པུ་ཁྲེ།ལའོ་ཝོ།དེ་བཞིན་ཀྲུང་གོའི་ཡུན་ནན་ཞིང་ཆེན་ཏའི་རིགས་ས་ཁུལ་སོགས་ལ་དར་ཁྱབ་བྱུང་བའི་སངས་རྒྱས་ཆོས་ལུགས་ལ་ཟེར།དེ་ནི་སྡེ་པ་ཁག་ཏུ་འགྱེས་པའི་སངས་རྒྱས་ཆོས་ལུགས་ཀྱི་ཕྱོགས་སུ་གཏོགས་པའི་ཡ་གྱལ་ཞིག་ཡིན།ལྷོ་དར་ཞེས་པ་ནི་དེའི་འབྱུང་ཁུངས་དང་ས་བབ་ཀྱི་ངོས་ནས་བརྗོད་པ་སྟེ་དེའི་སངས་རྒྱས་ཆོས་ལུགས་ནི་རྒྱ་གར་ནས་ལྷོ་ཕྱོགས་ཀྱི་སི་རི་ལན་ཀར་དར་ཏེ་འཕེལ་རྒྱས་བྱུང་བས་སོ།།ལྷོ་དར་གྱི་སངས་རྒྱས་ཆོས་ལུགས་ནི་ཉེ་དུས་འཕེལ་རྒྱས་སུ་འགྲོ་མགྱོགས་པས་འཛམ་གླིང་ཐོག་ད་ཡོད་རྒྱལ་ཁབ་མང་པོའི་སངས་རྒྱས་ཆོས་ལུགས་མཁས་པ་རྣམས་ཀྱིས་ཡིག་རིགས་སྣ་ཚོགས་ལ་བརྟེན་ནས་ཁོང་ཚོའི་གསུང་རབ་དཔེ་ཆ་རྣམས་ཡིག་བསྒྱུར་དང་ཞིབ་འཇུག་བྱེད་བཞིན་ཡོད།